34 нче дәрес 
Тема:Исемнәрнең килеш белән төрләнеше
Максат:
1. Исемнәрнең килеш белән төрләнү  күнекмәләрен ныгыту, төрле  килеш формаларын дөрес кулану күнекмәсен булдыру.
2. Исем турындагы белемнәрне системага салу, логик фикерләү һәм иҗади сәләтләрен үстерү.
3. Туган илне, туган җирне, туган телне  ярату;  шагыйрьләрнең иҗатына мәхәббәт хисе тәрбияләү.  
Дәресне җиһазлау:дәреслек,  компьютер, презентация.
Дәресбарышы
1. Ориентлашу-мотивлаштыру.
1. Сәламләү, сыйныфны оештыру, уңай психологик халәт тудыру.
Исәнмесез, укучылар!
Хәерле көннәр сезгә!
Зиһен һәм тел ачкычлары
Телимен һәммәгезгә.

         Дәресебезне башлыйбыз. Көн буена җитәрлек яхшы кәеф телим барыгызга да. 

Актуальләштерү.
а) Өй эшен тикшерү.
1.Әйдәгез, укучылар, өйгә бирелгән күнегүне тикшереп үтик. Укыйбыз, дәфтәрләрдән тикшерә барабыз. Бик дөрес эшләгәнсез.
б) Матур уку.
Укытучы: Дөньяда тик эш икән
Кешене кеше иткән.      Бари Рәхмәт.(Слайд 2)
Укытучы: Балалар, бу мәкальнең мәгънәсен сез ничек аңлыйсыз?
Укучылар:-----
Укытучы: Димәк, эш кенә кешене кеше итә.Һәрвакытта да эшне җиренә җиткереп, яратып эшләргә кирәк.
Бу мәкальне Бари Рәхмәт язган. Ул балалар шагыйре.
Бари Рәхмәт- шигырьләр, әкиятләр, табышмаклар, башваткычлар,җырлы-биюле уеннар, инсценировкалар авторы. Беренче шигырьләре: “Бәйрәм котлы булсын”, “Яз килә”, “Кыш килде”, “Алтын безнең җир”һ.б.  
Укытучы: Балалар, без бүгенге дәрестә бик кызыклы сәяхәткә чыгачакбыз. Сәяхәт күңелле, мавыктыргыч булсын өчен, сезнең бик тә актив, тырыш булуыгыз сорала. Бүгенге дәресебезнең девизы итеп,  тел галиме – Флёра Сафиуллина сүзләрен алдым:
Укытучы: “ Тел дигән дәрья бар, төбендә энҗе- мәрҗән бар.
Белгәннәр чумып алыр, белмәгәннәр коры калыр”.(Слайд 3)
Шуңа да коры калырга тырышмагыз.Сез дәрескә әзерме?
--Әйе.
--Хәерле сәгатьтә. Сәяхәтебезне башлыйбыз.
Укытучы: Сәяхәтебезнең беренче тукталышы“Исем” дип атала. Без бу тукталышта исем турында алган белемнәребезне искә төшерербез. (Слайд 4)
Моның өчен исем темасы буенча тест эшләп алабыз. (Слайд 5)
Җавапларны экраннан карап тикшерәбез. 
Дөрес җаваплар кызыл төс белән бирелгән. Тикшереп хаталарын табабыз һәм эшне бәялибез.(Слайд 6)
1 хатага  “5”
2 хатага   “4”
3 хатага    “3”
(Үзбәя)
Укытучы: Молодцы, укучылар, булдырдыгыз.
Менә без икенче тукталышка килеп җиттек. Аның исеме “Тырышкан табар, ташка кадак кагар”.(Слайд 7)
Бу тукталышта без мәкаль - әйтемнәрдә төшеп калган хәрефләр ярдәмендә бүгенге дәрес темасын ачыкларбыз.
Мәкаль-әйтемнәр экранда бирелгән, сүзләрдә хәрефләр төшереп калдырылган. Хәзер үз алдыгызга карап чыгасыз. Укый барабыз, төшеп калган хәрефләрне әйтә барабыз.
Сез әзерме? Бик яхшы.     ( Мәкальләр укыла).(Слайд 8)
Бүгенге  эшне  _ртәгә калдырма.
Рәхим_ез  атын кыйнар.
Көрәшә  б_лмәгән    егылыр.
Агач   җи_еше  белән,
Кеше эше белән.
Вакытын  югалткан – малын  югалтка_.
Көлке  сүз – төлк_  сүз.
Күп  көлмә, авызы_   зураер.(Исемнең)

(Слайд 9)
Сөя_сез  тел
 ни  әйтмәс.
Әйтем – сүзнең  б_зәге.
Инсафлының  те_е  саф.
Зәһәр  т_л  йөрәкне яралый.   
Ке_есенә  карата  мәгънәсе.                          (килеш).

(Слайд 10)
Иле  барның  теле    _ар.
Озын  тел  гом_рне  кыскартыр.
Тел  белән  тегермән  тартып  бу_ мый.
Тел  белм_гән  теленнән  абыныр.
 Акыллы  сүзгә  _и  җитә.      (белән)


(Слайд 11)
Тел – тегермән: тарт_ыра  бирә.
Тел  Т_мәнгә  илтә.
Тел  ташны   э_етә.
Те_   ташны яра.
Телд_   бар да,  кулда  юк.
Тел  өче_  баш   җавап  бирер.
Т_л   таш  яра,  та_   ярмаса  баш  яра.                
Тел  кеш_нең  кемлеген  аңлата.                                       (төрләнеше).

Менә экранда дәреснең темасы килеп чыкты: Әйдәгез бергәләп укыйбыз.  “Исемнең  килеш белән төрләнеше”.(Слайд 12)
Дәфтәрләрне ачып бугенге числоны, теманы, сыйныф эшен язып куябыз.
2. Уку мәсьәләсен кую һәм чишү. 
Татар телендә 6 килеш бар. Баш килешнең кушымчалары юк. Калган килешләрнең үз  кушымчалары бар. Аларны килеш кушымчалары дип атыйлар. Исемнәрнең килеш белән төрләнеше ике төрле була: калын төрләнеш һәм нечкә төрләнеш. (Таблица белән эшләү).(Слайд 13)

Б.к.       -                                                   кем? нәрсә?                                   
И.к.       -ның, - нең                                кемнең? нәрсәнең?                      
Ю.к.    –га,-гә, -ка, -кә                          кемгә? нәрсәгә? кая?                 
Т.к.      –ны, -не                                        кемне? нәрсәне?                          
Ч.к.      –дан, -дән, -тан, -тән                  кемнән? нәрсәдән? кайдан  
У-в. к.  – да, -дә, -та, -тә                          кемдә? нәрсәдә? кайда?          
Килешләрне истә калдыру  җиңел булсын өчен, сезгә бер сер әйтәм.
Безнең Ирек юрганга төренеп чанага утырды. Язганда килешләрне кыскача, баш хәрефләрен генә язабыз. Моны онытмагыз. (Слайд 14,15)
“Мәктәп” сүзен килешләр белән төрләндерәбез.
-Афәрин, укучылар, булдырдыгыз.

Әйдәгез сәяхәтебезне дәвам итәбез.
4. Белем һәм күнекмәләрне ныгыту.
- Менә, балалар, без өченче тукталышка җиттек.(Слайд 16)
Әлеге тукталышта сезгә экранда сүзләр бирелә. Бу сүзләрне дәфтәрләргә күчереп язасыз һәм өсләренә килешләрен билгелисез.

Апа, яфракның, көзгегә, китапны, алма, урманнан, Ниязда, Алсу, авылдан, Казанга. 
Игътибарлы булыгыз! Килеш кушымчалары исемнәрдә берәү генә була.
Килеш кушымчалары исемнәрне фигыль һәм исемнәр белән бәйли.
Мин сезгә бүгенге темабызга бәйле бер матур шигырь алып килдем. Хәзер аны сезгә тәкъдим итәм.
Килешләр.(Слайд 17)
Кем? – мин
Нәрсә? – баш
Кем? Нәрсә? соравына
Җавап бирә баш килеш.
Кемнең? Нәрсәнең? дия
Иялек килеше генә.
Кемгә? Нәрсәгә? Кая?
Уңга, сулга, алга, артка.
Юнәлеш килеше әйтә.
Сөйли безгә бу хакта.
Уңны, сулны төшендерә
Төшем килеше генә.
Шуңа күрә ул безгә
Кемне? Нәрсәне? дия.
Эштән, өйдән, мәктәптән,
Кемнән? Нәрсәдән? Кайдан?
Чыгып килә ул дия
Чыгыш килеше генә.
Кемдә? Нәрсәдә? Кайда?
Өстә, аста, алда, артта.
Урын-вакытын күрсәтә
Сөйли безгә шул хакта.

5. Йомгаклау. Өй эше.  4 нче тукталыш.
Менә, укучылар,  без сезнең белән соңгы тукталышка килеп җиттек. Әйдәгез көндәлекләрне ачып, өй эшләрен язып куябыз.
1.  Килешләрнең сорауларын  ятларга.
2. Төрле килештәге исемнәрне кулланып үзегезнең туган җирегез турында хикәя язарга.
         6. Рефлексия
- Укучылар,  без бүген дәрестә нәрсә турында сөйләштек?
        - Мин бүген өйрәндем.....
        - Миңа кызыклы булды...
        - Кыен булды...
VI. Билгеләр кую.
-Дәрестә актив катнашканукучыларгабилгеләркуям, 
      -Дәрес тәмам. Уңышлы көннәр сезгә.

